DA Den Europæiske Unions Tidende L 95/8

KOMMISSIONENS FORORDNING (EF) Nr. 381/2007

af 4. april 2007

om ændring af forordning (EF) nr. 796/2004 om gennemførelsesbestemmelser vedrørende krydsoverensstemmelse, graduering og det integrerede forvaltnings- og kontrolsystem som omhandlet i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EF) nr. 1973/2004 om gennemførelsesbestemmelser til Rådets forordning (EF) nr. 1782/2003 for så vidt angår støtteordningerne i henhold til afsnit IV og IVa i nævnte forordning og anvendelse af udtagne arealer til produktion af råvarer

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 52, stk. 2, og artikel 145, litra c), d) og j), og

ud fra følgende betragtninger:

(1) Definitionen af støtteberettiget hektar i enkeltbetalingsordningen, jf. artikel 44 i forordning (EF) nr. 1782/2003, blev ændret ved Rådets forordning (EF) nr. 2012/2006 (2), således at arealer tilplantet med oliventræer nu også er støtteberettigede.

(2) Ifølge artikel 20 i forordning (EF) nr. 1782/2003, ændret ved forordning (EF) nr. 2012/2006, kan medlemsstater, der ikke anvender støtten til olivenplantager i henhold til nævnte forordnings afsnit IV, kapitel 10b, selv vælge, om de ønsker at anvende det geografiske informationssystem for olivendyrkning. På grund af denne ændring bør artikel 12 om enkeltansøgningens indhold i Kommissionens forordning (EF) nr. 796/2004 (3) ændres for så vidt angår olivenparceller, og punkt 1 og 3 i bilag XXIV til Kommissionens forordning (EF) nr. 1973/2004 (4) bør ændres for så vidt angår definitionen af støtteberettigede oliventræer og beregningen af antallet af støtteberettigede hektar med henblik på anvendelsen af betalingsrettigheder.

(3) Artikel 33 i forordning (EF) nr. 796/2004 indeholder gennemførelsesbestemmelser til forordning (EF) nr. 1782/2003 vedrørende betingelserne for kontrol af indholdet af tetrahydrocannabinol i dyrket hamp. Fra og med 2007 er det i henhold til afsnit III, kapitel 4, i forordning (EF) nr. 1782/2003 tilladt at anvende arealer til at producere hamp til andre formål end fiberproduktion inden for rammerne af enkeltbetalingsordningen. Derfor bør artikel 33 i forordning (EF) nr. 796/2004 og forordningens bilag II ændres i overensstemmelse hermed.

(4) I henhold til artikel 33, stk. 2, i forordning (EF) nr. 796/2004 har medlemsstaterne meddelt Kommissionen resultaterne af testerne til bestemmelse af indholdet af tetrahydrocannabinol i hampesorter, der blev sået i 2006. Der bør tages hensyn til disse resultater ved udarbejdelsen af listen over hampesorter, der giver ret til direkte betalinger i de kommende produktionsår, og af listen over sorter, der er midlertidigt tilladt for produktionsåret 2007/08. I forbindelse med kontrollen af indholdet af tetrahydrocannabinol bør nogle af disse sorter underkastes procedure B i bilag I til forordning (EF) nr. 796/2004.

(5) Fra og med 2007 finder støtten til energiafgrøder, jf. afsnit IV, kapitel 5, i forordning (EF) nr. 1782/2003, anvendelse i de nye medlemsstater, som anvender den generelle arealbetalingsordning. Reglerne for afgrødegrupper bør også gælde for støtte til energiafgrøder for disse nye medlemsstater.

(6) Artikel 6, stk. 3, i forordning (EF) nr. 796/2004 blev ophævet ved Kommissionens forordning (EF) nr. 263/2006 (5). Artikel 136 i forordning (EF) nr. 1973/2004 bør derfor ændres i overensstemmelse hermed.

(7) Ved forordning (EF) nr. 270/2007 ændres reglerne for sukkerroers potentielle anvendelse til produktion af energiafgrøder. Derfor bør der fastsættes identiske betingelser for dyrkning af disse planter på arealer, som er berettiget til udtagningsrettigheder.

(8) Forordning (EF) nr. 796/2004 og (EF) nr. 1973/2004 bør derfor ændres i overensstemmelse hermed.

(9) De ændringer, som indføres ved forordning (EF) nr. 953/2006 (6), (EF) nr. 2012/2006 (EF) nr. 270/2007, anvendes fra den 1. januar 2007. De tilsvarende ændringer i nærværende forordning bør derfor anvendes fra samme dato.

(10) Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —

UDSTEDT FØLGENDE FORORDNING:

Artikel 1

I forordning (EF) nr. 796/2004 foretages følgende ændringer:

1) Artikel 12, stk. 3, andet afsnit, affattes således: »I de medlemsstater, der indlemmer det geografiske informationssystem for olivendyrkning i systemet til identificering af landbrugsparceller, jf. artikel 20 i forordning (EF) nr. 1782/2003, skal det grafiske materiale vedrørende olivenparceller, som landbrugeren får udleveret, for hver olivenparcel vise antallet af støtteberettigede oliventræer og deres position på parcellen samt olivenarealet i GIS-ha oliven, jf. punkt 3 i bilag XXIV til forordning (EF) nr. 1973/2004.«

2) I artikel 33, stk. 4, og stk. 5, første og andet afsnit, udgår »til fiberproduktion«.

3) Bilag II affattes som angivet i bilaget til nærværende forordning.

Artikel 2

I forordning (EF) nr. 1973/2004 foretages følgende ændringer:

1) Artikel 136 affattes således: »Artikel 136 Anvendelse af forordning (EF) nr. 796/2004 Med forbehold af artikel 143b, stk. 6, tredje afsnit, i forordning (EF) nr. 1782/2003, anvendes forordning (EF) nr. 796/2004 for den generelle arealbetalingsordning bortset fra artikel 7, artikel 8, stk. 2, litra b) og c), artikel 12, stk. 1, litra c), og stk. 2, artikel 13, stk. 2 til 8, artikel 14, stk. 2 og 3, artikel 16 og 17, artikel 21, stk. 3, artikel 24, stk. 1, litra b), d) og e), artikel 26, stk. 1, litra a), b) og c), og stk. 2, litra b), c) og d), artikel 27, stk. 2, litra g), h), i) og j), artikel 28, stk. 1, litra d), artikel 30, stk. 3, artikel 31, artikel 34 til 40, artikel 49, stk. 2, artikel 50, stk. 2, 4, 5 og 6, artikel 51 til 64, artikel 69 og artikel 71, stk. 1.«

2) Artikel 143, stk. 2, litra a), affattes således: »a) at sukkerroemellemprodukterne anvendes til produktion af energiafgrøder, og at biprodukter, der indeholder sukker, anvendes i henhold til forordning (EF) nr. 318/2006.«

3) I bilag XXIV foretages følgende ændringer: a) I punkt 1, litra b), indsættes følgende afsnit: »Ethvert plantet oliventræ er dog støtteberettiget ved beregningen af antallet af støtteberettigede hektar i henhold til artikel 44 i forordning (EF) nr. 1782/2003 (anvendelse af betalingsrettigheder).« b) Punkt 3, fjerde afsnit, affattes således: »Samme approach følges af de medlemsstater, der indlemmer det geografiske informationssystem for olivendyrkning i systemet til identificering af landbrugsparceller, jf. artikel 20 i forordning (EF) nr. 1782/2003, ved beregningen af antallet af støtteberettigede hektar i henhold til artikel 44 i forordning (EF) nr. 1782/2003 (anvendelse af betalingsrettigheder).«

Artikel 3

Denne forordning træder i kraft på dagen for offentliggørelsen i Den Europæiske Unions Tidende.

Artikel 1, stk. 1 og 2, og artikel 2 anvendes fra den 1. januar 2007.

Artikel 1, stk. 3, anvendes fra produktionsåret 2007/08.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 4. april 2007. På Kommissionens vegne Mariann FISCHER BOEL Medlem af Kommissionen

(1) EUT L 270 af 21.10.2003, s. 1. Senest ændret ved forordning (EF) nr. 2013/2006 (EUT L 384 af 29.12.2006, s. 13).

(2) EUT L 384 af 29.12.2006, s. 8.

(3) EUT L 141 af 30.4.2004, s. 18. Senest ændret ved forordning (EF) nr. 2025/2006 (EUT L 384 af 29.12.2006, s. 81).

(4) EUT L 345 af 20.11.2004, s. 1. Senest ændret ved forordning (EF) nr. 270/2007 (EUT L 75 af 15.3.2007, s. 8).

(5) EUT L 46 af 16.2.2006, s. 24.

(6) EUT L 175 af 29.6.2006, s. 1.